text: Ingen modelflyveplads i Skovlund
  22 juni 2013 kl. 16.55
  Afslag fra Varde kommune på ansøgning fra modelflypiloter
  Det projekt, der skulle blive himlen for modelflyentusiaster, er aflyst før take-off. Modelflyveklubben "Nuserne" har søgt om tilladelse til at bygge en flyveplads her på marken nord for Skovlund. Men plan- og teknik udvalget i Varde Kommune har sagt nej.
  Beboerne i området har gjort indsigelser mod planerne. De frygter både problemer med støj og fly, der falder ned, hvor de ikke skal - til gene for både mennesker og dyr.
  Medlemmerne forstår ikke, at de kan genere nogen i det meget øde område.
  